Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Foruaren Hobekuntzaren 49. artikuluan jasotako trafiko arloko eskumenak eskualdatzeari eta onartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak ahoz erantzun dezan:

Parlamentari honek honako hau jakin nahi du Foruaren Hobekuntzako 49. artikuluan ezarritako trafiko arloko eskumenak eskualdatzeari buruz:

Zer urrats egin da eta zer jarduketa aurreikusi da trafiko arloko eskumenak lortzeko?

Iruñean, 2018ko ekainaren 28an

Foru parlamentaria: Maiorga Ramírez Erro